cyanic-selkie/wikianc huggingface dataset:
காக்கசாயிடுகள்
காக்கசாயிடுகள், தோல், தலைமயிர், கண் இவற்றின் நிறம், மண்டையின் அமைப்பு, இரத்தத்தொகுதி ஆகியவற்றையொட்டி, உலக மக்களை மூன்று பெரும் இனங்களாக பிரிந்துள்ளது. வெள்ளை நிறமுடையவர் காக்கசாயிடுகள் ஐரோப்பியர்களில் பெரும்பாலோனோரும், அராபியர்களும், இந்தியாவிலுள்ள இந்தோ-திராவிடர்களும் இவ்வினத்தைச் சேர்ந்தவர்கள்.
மேற்கோள்கள்
பகுப்பு:மனிதர்கள்
அலெக்ஸ் பாரோ
அலெக்ஸ் பாரோ (Alex Barrow , பிறப்பு: மே 6 1992) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும், இரண்டு இருபதுக்கு -20 போட்டிகளிலும் கலந்து கொண்டுள்ளார். 2011 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அலெக்ஸ் பாரோ - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1992 பிறப்புகள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள் பகுப்பு:சாமர்செட் துடுப்பாட்டக்காரர்கள்
கிறிஸ்டோபர் நகர்
thumb|The road leading to Christopher Nagar from NH47 at Parvathipuram கிறிஸ்டோபர் நகர் என்பது தமிழ்நாடு கன்னியாகுமரி மாவட்டத்தில் பார்வதிபுரத்திற்கு மிக அருகில் அமைந்துள்ள பகுதியாகும். இது அரபிக்கடலிலிருந்து 7 கி.மீ தொலைவிலும் கன்னியாகுமரியிலிருந்து 25 கி.மீ தொலைவிலும் திருவனந்தபுரத்திலிருந்து 65 கி.மீ தொலைவிலும் திருநெல்வேலியிலிருந்து 80 கி.மீ தொலைவிலும் அமைந்துள்ளது. இதன் பெரும்பகுதி பார்வதிபுரத்தின் விவசாய நிலங்களாக இருந்த பகுதியாகும். பெருவிளை மற்றும் கோட்டவிளை அருகாமை கிராமங்களாகும். கன்னியாகுமரி மாவட்டத்தின் பல்வேறு பகுதியிலுள்ள மக்கள் இங்கு வசிக்கிறார்கள். 1980க்குப் பிறகு வளர்ச்சியடைந்த ஒரு பகுதி இது. thumb|A streetview in Christopher Nagar
பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கன்னியாகுமரி மாவட்டத்திலுள்ள கிராமங்கள்
லூன்
லூன் என்பது வட அமெரிக்கா, ஐரோவாசியா ஆகிய பகுதிகளில் காணப்படும் நீர்நிலையை ஒட்டி வாழும் ஒரு வகை மீன்கொத்திப் பறவையாகும். லூன்கள் எல்லாம் கவியா பேரின, கவிடா குடும்ப, கவிபோம் வரிசையைச் சேர்ந்தவையாகும்.
வெளியிணைப்பு
பகுப்பு:பறவைகள்
கமல் கலை
கமல் கலை (Kamal Kalai) இந்தியாவைச் சேர்ந்த ஓர் அரசியல்வாதியாவார். திரிபுரா பழங்குடியினர் பகுதிகள் தன்னாட்சி மாவட்டப் பேரவையின் நிர்வாக உறுப்பினராக உள்ளார். திப்ரா மோதா கட்சியின் தலைவராகவும் மகாராணி-தெலியமுரா தொகுதியில் இருந்து மாவட்டப் பேரவை உறுப்பினராகவும் உள்ளார்.
மேற்கோள்கள்
பகுப்பு:திரிபுரா அரசியல்வாதிகள் பகுப்பு:வாழும் நபர்கள் பகுப்பு:1975 பிறப்புகள்
துரா மக்களவைத் தொகுதி
துரா மக்களவைத் தொகுதி, மேகாலயாவில் உள்ள இரண்டு மக்களவைத் தொகுதிகளில் ஒன்று.
கும்பகோணம் பேட்டைத்தெரு விநாயகர் கோயில்
இருப்பிடம்
கும்பகோணத்தில் உள்ள விநாயகர் கோயில்களில் இதுவும் ஒன்று. இக்கோயில் கும்பகோணம் பேட்டைத்தெருவில், தாராசுரம் மார்க்கெட் பேருந்து நிறுத்தத்திற்கு முன்பாக உள்ளது.
மூலவர்
இக்கோயிலிலுள்ள விநாயகர் ஆயத்துறை விநாயகர் என்றழைக்கப்படுகிறார்.
மேற்கோள்கள்
பகுப்பு:கும்பகோணத்திலுள்ள பிள்ளையார் கோயில்கள்
லீ டோ கியூன்
லீ டூ கியூன் (임동현) (Lee Do-hyun) (பிறப்பு: ஏப்ரல் 11, 1995) என்பவர் தென் கொரியா நாட்டு நடிகர் ஆவார். இவர் ஹோட்டல் டெல் லூனா (2019), 18 எகைன் (2020), சுவீட் ஹோம் (2020), யூத் ஒப் மே (2021) போன்ற பல கொரியன் தொடர்களில் நடித்ததன் மூலம் அறியப்படும் நடிகர் ஆனார்.
ஆரம்பகால வாழ்க்கை மற்றும் கல்வி
லீ டோ கியூன் ஏப்ரல் 11, 1995 அன்று தென் கொரியாவில் கியோங்கி-டூவில் கோயாங்கில் பிறந்தார். இவர் இவரது குடும்பத்தின் மூத்த மகனாகவும் இவருக்கு டோங் கியூக் என்ற அறிவுசார் இயலாமையில் ஒரு தம்பி உள்ளார். இவர் சுங்-ஆங் பல்கலைக்கழகத்தில் திரைப்படம் மற்றும் நாடகத் துறையில் கல்வி பயின்று வருகின்றார்.
தொழில்
இவர் 2017 ஆம் ஆண்டு ஒளிபரப்பான கருப்பு நகைச்சுவைத் தொடரான 'பிரிசன் பிளேபுக்' என்ற தொடர் மூலம் நடிகர் ஜங் கியுங்-ஹோவின் கதாபாத்திரத்தின் இளம்வயது கதாபாத்திரத்தின் மூலம் நடிப்புத்துறைக்கு அறிமுகமானர். அதை தொடர்ந்து 2018 ஆம் ஆண்டில் காதல் தொடரான 'ஸ்டில் 17' என்ற தொடரில் உயர்நிலைப் பள்ளி மாணவனாக நடித்தார். இவரது நடிப்பிற்காக 2018 எஸ்.பி.எஸ் நாடக விருதுகளில் அஹ்ன் ஹியோ-சியோப் மற்றும் ஜோ ஹியூன்-சிக் ஆகியோருடன் இணைந்து "ஆண்டின் சிறந்த கதாபாத்திரம்" என்ற விருதின் பிரிவின் கீழ் பரிந்துரைக்கப்பட்டார். அதே ஆண்டில் 'கிளீன் வித் பேஷன் போர் நவ்' என்ற தொடரிலும் பெண் முன்னணி கதாபாத்திரத்தின் தம்பியாகவும், டேக்வாண்டோ விளையாட்டு வீரராகவும் நடித்துள்ளார்.
2019 ஆம் ஆண்டில் ஒளிபரப்பான கற்பனை தொலைக்காட்சித் தொடரான 'ஹோட்டல் டெல் லூனா' என்ற தொடரில் சிறப்புத்தோற்றத்தில் நடித்தார். இந்த தொடர் கம்பி வடத் தொலைக்காட்சியில் அதிக மதிப்பீடு செய்யப்பட்ட கொரிய நாடகங்களில் ஒன்றாகும்.
2020 ஆம் ஆண்டில் தனது முதல் முன்னணி கதாபாத்திரமான '18 எகைன்' என்ற தொடரில் நடித்தார். இது 2009 ஆம் ஆண்டு வெளியான அமெரிக்க திரைப்படமான '17 எகைன்' என்ற படத்தை அடிப்படையாகக் கொண்டு தயாரிக்கப்பட்டதாகும். அவரது நடிப்பு 57 வது பெய்சாங் கலை விருதுகளில் தொலைக்காட்சியில் சிறந்த புதிய நடிகருக்கான விருதைப் வென்றுள்ளார். அந்த ஆண்டின் பிற்பகுதியில் நெற்ஃபிளிக்சு தொடரான 'சுவீட் ஹோம்' என்ற தொடரிலும், 2021 ஆம் ஆண்டு 'யூத் ஒப் மே' என்ற தொடரிலும் நடித்துள்ளார்.
வெளி இணைப்புகள்
பகுப்பு:1995 பிறப்புகள் பகுப்பு:வாழும் நபர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள் பகுப்பு:தென் கொரிய விளம்பர நடிகர்கள்
பர்பியூரைல் ஆல்ககால்
பர்பியூரைல் ஆல்ககால் (Furfuryl alcohol) என்பது C5H6O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பியூரான் சேர்மத்தில் ஐதராக்சி மெத்தில் குழு பதிலீடு செய்யப்பட்ட கரிமச் சேர்மம் என்று இச்சேர்மம் வகைப்படுத்தப்படுகிறது. பர்பியூரைல் ஆல்ககால் ஒரு நிறமற்ற திரவமாகும், ஆனால் நாட்பட்ட மாதிரிகள் பிசின் நிறத்தில் தோன்றும். பர்பியூரைல் ஆல்ககால் 170 பாகை செல்சியசு வெப்பநிலையில் கொதிக்கிறது. மங்கலாக எரியும் வாசனையையும் கசப்பான சுவையையும் இச்சேர்மம் கொண்டுள்ளது. நீரில் நிலைப்புத்தன்மை இல்லாமல் கலக்கும் இயல்புடையதாகவும் ஆனால் பொதுவான கரிம கரைப்பான்களில் கரையக்கூடியதாகவும் உள்ளது.
தயாரிப்பு
பர்பியூராலை ஐதரசனேற்றம் செய்வதன் மூலம் தொழிற்சாலைகளில் பர்பியூரைல் ஆல்ககால் உற்பத்தி செய்யப்படுகிறது. கரும்பு சர்க்கரை உற்பத்தியில் உண்டாகும் கழிவு, மக்காளச் சோள எச்சம் போன்ற தேவையில்லாததால் கழிக்கப்பட்ட உயிரினத் தொகுதியிலிருந்து பர்பியூராலும் உற்பத்தி செய்யப்படுகிறது.. எனவே இதன் அடிப்படையில் பர்பியூரைல் ஆல்ககாலை ஒரு பசுமை வேதிப்பொருள் என்று கருதலாம்.
வினைகள்
பர்பியூரைல் ஆல்ககால் ஆல்கின்கள் மற்றும் ஆல்கைன்களுக்குரிய டையீல்சு ஆல்டர் வினை உள்ளிட்ட எலக்ட்ரான் நாட்ட வேதிவினைகளில் பங்கேற்கிறது. ஐதராக்சிமெத்திலேற்ற வினையின் மூலம் இது 1,5-பிசு(ஐதராக்சிமெத்தில்) பியூரான் என்ற சேர்மத்தைக் கொடுக்கிறது. . நீராற்பகுப்பு அடைந்து பர்பியூரைல் ஆல்ககால் லெவலினிக் அமிலத்தை அளிக்கிறது. அமிலங்கள், மற்றும் வினையூக்கிகளுடன் சேர்த்து சூடுபடுத்துவதால் பர்பியூரைல் ஆல்ககால் பலபடியாக மாறி பாலி (பர்பியூரைல் ஆல்ககால்) என்ர பிசினாக மாறுகிறது. பர்பியூரைல் ஆல்ககால் ஐதரசனேற்றம் அடைந்து ஐதராக்சிமெத்தில் வழிப்பெறுதியான டெட்ரா ஐதரோபியூரனையும் 1,5-பெண்டன் டையோலையும் ஃபர்ஃபுரில் ஆல்கஹால் ஹைட்ரஜனேற்றம் டெட்ராஹைட்ரோஃபுரான் மற்றும் 1,5-பென்டேண்டையோலையும் கொடுக்கிறது.
பயன்கள்
பியூரான் பிசின்கள் தயாரிப்பதற்குப் பயன்படும் ஒருமமாக இருப்பது பர்பியூரைல் ஆல்ககாலின் முதன்மையான பயனாகும். இந்த பலபடிகள் செயற்கைப் பலபடிகள் தயாரிப்பு, சிமென்ட்டுகள், ஒட்டும் பசைப் , பூச்சுகள் மற்றும் வார்ப்பு பிசின்கள் போன்றவற்றில் பயன்படுத்தப்படுகின்றன. பலபடியாக்கல் என்பது அமிலம் வினையூக்கிய பல்லொடுக்கத்தை உள்ளடக்கியதாகும். பொதுவாக கருப்பு குறுக்கு-இணைப்பான தயாரிப்பை இது அளிக்கிறது. மிகவும் எளிமையான பிரதிநிதித்துவ வினை கீழே காட்டப்பட்டுள்ளது.
கைவினை பயன்பாடுகள்
பர்பியூரைல் ஆல்ககால் இராக்கெட்டு எரிபொருளாகப் பயன்படுத்தப்படுகிறது, புகையும் வெள்ளை நைட்ரிக் அமிலம் அல்லது புகையும் சிவப்பு நைட்ரிக் அமிலம் போன்ற ஆக்சிகரணிகளுடன் தொடர்பு கொண்டவுடன் இச்சேர்மம் உடனடியாகவும் ஆற்றலுடனும் பற்றவைக்கிறது .இத்தகைய உடனடி தீப்பற்றும் எரிபொருளின் பயன்பாடு இராக்கெட்டுகளில் ஒரு பற்றவைப்பான் தேவையைத் தவிர்க்கிறது. 2012 ஆம் ஆண்டின் பிற்பகுதியில், சிபெக்ட்ரா, என்ற இராக்கெட் இயந்திரத்தில் புகையும் வெள்ளை நைட்ரிக் அமிலத்தை ஆக்சிகரணியாகப் பயன்படுத்தி பர்பியூரைல் ஆல்ககால் எரிபொருளை கோபன்னேகன் துணை சுற்றுவட்டப்பாதையில் சோதனை செய்யப்பட்டது.
குறைந்த மூலக்கூறு எடை காரணமாக, பர்பியூரைல் ஆல்ககால் சேர்மத்தால் மரத்தின் செல்களை செறிவூட்ட இயலும். அங்கு வெப்பம், கதிர்வீச்சு மற்றும் வினையூக்கிகள் அல்லது கூடுதல் வினைகள் மூலம் இது பலபடியாக்கப்பட்டு மரத்துடன் பிணைக்கப்படலாம்.. வினைக்குட்பட்ட மரம், ஈரப்பதம்-பரிமாண நிலைத்தன்மை, கடினத்தன்மை மற்றும் சிதைவு மற்றும் பூச்சி எதிர்ப்பு போன்ற செயல்களில் மேம்படுத்தப்படுகிறது. வினையூக்கிகளில் துத்தநாக குளோரைடு, சிட்ரிக், பார்மிக் அமிலம் மற்றும் போரேட்டுகள் ஆகியவை அடங்கும்.
புற இணைப்புகள்
பகுப்பு:பியூரான்கள் பகுப்பு:முதன்மை ஆல்ககால்கள் பகுப்பு:ஆல்ககால் கரைப்பான்கள்
கோட்டுரு நிறந்தீட்டல்
கோட்டுருவியலில், கோட்டுரு நிறந்தீட்டல் அல்லது கோட்டுரு வண்ணமிடல் (Graph coloring) என்பது ஒரு சிறப்பு வகைக் கோட்டுருக் குறியிடல் ஆகும். இதைச் சில வரையறைகளுக்கு உட்பட்டுக் ட்கோடுருவொன்றின் கூறுகளுக்குப் பெயர் கொடுத்தல் எனலாம். இதன் எளிமையான வடிவமாக, அடுத்துள்ள முனைகள் ஒரே நிறத்தைக் கொண்டிராதவாறு கோட்டுருவின் முனைகளுக்கு நிறந்தீட்டுவதைக் குறிப்பிடலாம். இதை "முனை நிறந்தீட்டல்" அல்லது "முனை வண்ணமிடல்" என்பர். இவ்வாறே அடுத்துள்ள விளிம்புகள் ஒரே நிறத்தைக் கொண்டிராதவாறு கோட்டுருவின் விளிம்புகளுக்கு நிறந்தீட்டுவதை "விளிம்பு நிறந்தீட்டல்" அல்லது "விளிம்பு வண்ணமிடல்" என்றும், பொதுவான விளிம்பைக் கொண்டிருக்கும் அடுத்துள்ள முகப்புகள் ஒரே நிறத்தைக் கொண்டிராதவாறு கோட்டுருவின் முகங்களுக்கு நிறந்தீட்டுவதை "முகப்பு நிறந்தீட்டல்" அல்லது "முகப்பு வண்ணமிடல்" என்றும், கூறுவர்.
இவற்றையும் பார்க்கவும்
பகுப்பு:கோட்டுருவியல்
வரலாற்றுப் புதினம்
வரலாற்றுப் புதினம் அல்லது சரித்திர நாவல் என்பது, ஒரு குறிப்பிட்ட வரலாற்றுக் காலப் பகுதியில் நிகந்த நிகழ்வுகளையும், அக்கால மாந்தர்களையும் அடிப்படையாக வைத்து அக்காலத்துப் பின்புலத்தில் கற்பனையும் சேர்த்து எழுதப்படும் புதினம் ஆகும்.
தமிழில் வரலாற்றுப் புதினங்கள்
தமிழின் முதலாவது வரலாற்றுப் புதினமான மோகனாங்கியை (1895) எழுதியவர் இலங்கையின் திருகோணமலையைச் சேர்ந்த த. சரவணமுத்துப்பிள்ளை என்பவராவார். தமிழ்நாட்டில் மக்களைக் கவரும் வகையில் வரலாற்றுப் புதினங்களை எழுதித் தமிழ் வரலாற்றுப் புதினங்கள் மீது ஆர்வத்தை உருவாக்கியவர் எழுத்தாளர் கல்கி ஆவார். இதனால் இவர் தமிழ் வரலாற்றுப் புதினங்களின் தந்தை எனவும் அழைக்கப்படுவதுண்டு.
இவர் எழுதி "கல்கி" வார இதழில் தொடர்கதைகளாக வெளிவந்த பொன்னியின் செல்வன், சிவகாமியின் சபதம், பார்த்திபன் கனவு ஆகிய புதினங்கள் பெயர்பெற்றவை. இவரைத் தொடர்ந்து, அகிலன், நா. பார்த்தசாரதி, செகசிற்பியன், கோவி. மணிசேகரன், சாண்டில்யன் போன்ற பல எழுத்தாளர்கள் தமிழில் வரலாற்றுப் புதினங்களை எழுதியுள்ளனர். சாண்டில்யன், குமுதம் வார இதழ் மூலம் பல வரலாற்றுப் புதினங்களைத் தொடராக எழுதிப் புகழ் பெற்றார். கடல் புறா, யவனராணி, ராஜமுத்திரை போன்ற இவரது புதினங்கள் குறிப்பிடத்தக்கவை.
ஜனாதிபதி செயலகம்
ஜனாதிபதி செயலகம் (Presidential Secretariat) என்பது இலங்கை சனாதிபதியின் உத்தியோகபூர்வ அலுவலகம் ஆகும். இலங்கை அரசியலமைப்பிற்கமைய நிர்வாக மற்றும் நிறுவன கட்டமைப்புடன் கூடிய கடமைகள், பொறுப்புகளை இவ்வலுவலகம் மூலம் இலங்கையின் சனாதிபதி நிறைவேற்றமுடியும்.
ஜனாதிபதி செயலகத்தின் தலைவர் ஜனாதிபதியின் செயலாளர் ஆவார். ஜனாதிபதியின் செயலாளரே இலங்கை சிவில் நிர்வாக சேவையின் உயர் பதவியில் இருப்பவர் ஆவார். அத்துடன் இவரே இலங்கை நிர்வாக சேவையின் தலைவரும் ஆவார். தற்போதைய ஜனாதிபதியின் செயலாளர் பி. பி. அபயகோன் ஆவார். பழைய நாடாளுமன்றக் கட்டடமே தற்போதைய ஜனாதிபதி செயலகம் ஆகும்.
மேற்கோள்கள்
பகுப்பு:இலங்கையின் சனாதிபதிகள் பகுப்பு:பிரித்தானியக் குடியேற்றக்காலக் கட்டிடக்கலை பகுப்பு:கொழும்பிலுள்ள கட்டடங்களும் கட்டமைப்புக்களும்
1666
1666 ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.
பளிங்குக்கல் பாறைகள்
பளிங்குக்கல் பாறைகள் அல்லது சலவைக்கல் பாறைகள் (Marble Rocks) மத்திய இந்தியாவின் மத்தியப் பிரதேச மாநிலத்தின் ஜபல்பூர் மாவட்டத்தின் தலைமையிட நகரமான ஜபல்பூர் நகரத்தின் அருகில் உள்ள பேடாகாட்  எனுமிடத்தில் அமைந்துள்ளது.
இங்கு பாயும் நர்மதை ஆறு இப்பகுதியில் உள்ள பாறைகளை குடைந்து சென்று மூன்று கிலோ மீட்டர் நீளத்திற்கு  சலவைக்கல் பாறைகளை இயற்கையாக உண்டாக்கியது. இந்த பளிங்குக்கல் பாறைகளின் பள்ளத்தாக்கு வழியாக செல்லும் நர்மதை ஆற்றில் சுற்றுலாப் பயணிகள் படகுச் சவாரி செல்கின்கின்றனர். மேலும் பளிங்குக்கல்லால் ஆன பாறையில் துயாந்தர் அருவி  உள்ளது. எனவே சலைவைக்கல் பாறைகள் ஒரு சுற்றுலாத் தலமாக விளங்குகிறது. இச்சலவைக்கல் பாறைகள் சிற்பங்கள் செய்தவதற்கு வெட்டி எடுக்கப்படுகிறது.
வெளி இணைப்புகள்
பகுப்பு:மத்தியப் பிரதேசம் பகுப்பு:இந்தியச் சுற்றுலாத் தலங்கள்
கிறிஸ்டோபர் பாரோ
கிறிஸ்டோபர் பாரோ (Christopher Barrow, பிறப்பு: பிப்ரவரி 6 1982), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2001 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
கிறிஸ்டோபர் பாரோ - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1982 பிறப்புகள் பகுப்பு:வாழும் நபர்கள்
அதீத நூற்றாண்டாளர்
அதீத நூற்றாண்டாளர் (Supercentenarian) என்பது தனது 110ஆவது பிறந்த நாளின் பின்பும் வாழ்ந்து வரும் ஒருவரைக் குறிக்கும் சொல்லாகும். இவ்வாறு அதீத நூற்றாண்டாளராக ஆயிரத்தில் ஒருவரே வாழமுடியும். இதுவரையிலும் அதிகூடிய வயதில் வாழ்ந்த மனிதரின் வயது 125 ஆகும். அந்தவகையில் மனிதர்களின் அதிகூடிய வாழ்நாள் வயதாக 125 கொள்ளப்படுகின்றது. ஐக்கிய அமெரிக்கா யப்பான், இங்கிலாந்து, வேல்ஸ், பிரான்சு, இத்தாலி ஆகிய நாடுகளிலேயே இவ்வாறான மக்கள் அதிகம் வாழ்கின்றனர், வாழ்ந்துள்ளனர். மேலும், உலகின் முதலாவது அதீத நூற்றாண்டாளராக கீர்ட் அதிரான்ஸ் பூம்கார்ட் (Geert Adriaans Boomgaard) என்பவர் என்பவர் கருதப்படுகின்றார். இவர் 19 ஆம் நூற்றாண்டின் பிற்பகுதியில் இறந்துள்ளார்.
மேற்கோள்கள்
பகுப்பு:நபர்கள் பகுப்பு:மக்கள் தொகையியல்
வாழ்த்து
வயதில் முதியோர் இளையோரை நூறாண்டு காலம் வாழ்க என்று வாழ்த்துவது ஒரு மரபு. கல்வியில் பெரியோர் வளரும் மாணவர்களை வாழ்த்துவது உண்டு. பெற்றோர் தம் பிள்ளைகளை வாழ்த்துவது உண்டு. பல்லாண்டு, பல்லாண்டு, பல்லாயிரத்தாண்டு, பலகோடி நூறாயிரம் ஆண்டுகள் வாழ்க என்று வாழ்த்தும் இருவர். அவரால் வாழ்த்தப்படும் பேற்றுக்கு உரியவர் இருவர். பெரியாழ்வார் திருமாலையும், சேந்தனார் சிவனையும் வாழ்த்திய பாடல்கள், திருப்பல்லாண்டு என்று அழைக்கப்படுகின்றன.
உசாத்துணை
பகுப்பு:பண்பாடு
இரவணசமுத்திரம் முப்பிடாதி அம்மன் கோயில்
இரவணசமுத்திரம் முப்பிடாதி அம்மன் கோயில் தமிழ்நாட்டில் திருநெல்வேலி மாவட்டம், இரவணசமுத்திரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முப்பிடாதியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சான் மரீனோ அளவுகோல்
சான் மரீனோ அளவுகோல் (San Marino Scale) சாத்தியம் உள்ள வேற்றுக் கிரக புத்திசாலித்தனமான உயிர்களை இலக்காகக் கொண்டு, பூமியில் இருந்து மேற்கொள்ளப்படும் பரிமாற்றங்கள் தொடர்புடைய ஆபத்துக்களை மதிப்பிடுவதற்குப் பரிந்துரைக்கப்படும் ஒர் அளவுகோலாகும். 2005 ஆம் ஆண்டு சான் மரீனோவில் நடைபெற்ற மாநாட்டில் இவான் அல்மார் இந்த அளவுகோலைப் பரிந்துரைத்தார். வியாழன், சனி மற்றும் நெப்டியூன்    கோள்களில் இருந்து வெளியிடப்படும் வானொலிகள் இம்மாதிரியில் கருதப்படவில்லை. பின்னர், இந்தியாவில் 2007 ஆம் ஆண்டு ஐதராபாத்தில் நடைபெற்ற, அனைத்துலக விண்வெளிப் பயணவியல் கழகத்தின் கூட்டத்தில், இவ்வமைப்பைச் சேர்ந்த வேற்றுலக உயிரி தேடல் திட்டத்தின் நிரந்தர ஆய்வுக்குழு சான் மரினோ அளவுகோலை ஏற்றுக்கொண்டது.
மேற்கோள்கள்
பகுப்பு:விண்வெளி பகுப்பு:விண்வெளி அறிவியல்
ஆஸ்பார்ன் விளைவு
ஆஸ்பார்ன் விளைவு (Osborne effect) எதிர்பாராத விளைவுகளின் வகைகளில் ஒன்று. ஒரு வணிக நிறுவனம் தனது எதிர்காலச் செயல்பாடுகளைப் பற்றிய அறிக்கை ஒன்றை வெளியிட, அவ்வறிக்கையின் தாக்கத்தால் அந்நிறுவனம் நேர்மறையான விளைவுகளைச் சந்திப்பதே ஆஸ்பார்ன் விளைவு எனப்படுகிறது. 1985 இல் திவால் ஆகிய ஆஸ்பார்ன் கணினி நிறுவனத்தின் பெயரே இதற்கும் பெயரானது. தன்னையே பொய்யாக்கும் அருள்வாக்குக்கும் இந்த விளைவு எடுத்துக்காட்டாக அமையும்.
ஆஸ்பார்ன் கணினி நிறுவனம் ஒரு மேசைக்கணினி தயாரித்த நிறுவனம். அதன் முக்கிய பண்டம் “ஆஸ்பார்ன் 1” மேசைக்கணினி. 1981 முதல் இக்கணினியை விற்பனை செய்து ஆஸ்பார்ன் நிறுவனம் தனது வருவாயில் பெரும்பகுதியை ஈட்டி வந்தது. 1983 இல் நிறுவுனர் ஆடம் ஆஸ்பார்ன், தனது நிறுவனத்தின் அடுத்த கட்ட வெளியீடுகளான புதிய மேசைக் கணினிகளைப் பற்றி ஊடகங்களில் அறிவிக்கலானார். ஆஸ்பார்ன் 1 கணினியில் இல்லாது பல புதிய, நவீன வசதிகளை அவை கொண்டிருந்தன எனப் பரப்புரை செய்தார். ஆனால் அப்புதிய கணினிகள் அப்போது தயார் நிலையில் இல்லை. மேலும் சில ஆண்டுகள் கழித்தே அவற்றை சந்தைப்படுத்த முடியும் என்ற நிலை இருந்தது. முந்திக்கொண்டு ஆஸ்பார்ன் செய்த பரப்புரையினால் கவரப்ப்பட்டு வாடிக்கையாளர்கள் ஆஸ்பார்ன் 1 கணினியை வாங்குவதை நிறுத்திவிட்டனர். புதிய மேசைக்கணினிகள் வந்த பின்னால் அவற்றை வாங்கிக் கொள்ளலாம் என்று முடிவு செய்துவிட்டனர். இதனால் ஆஸ்பார்ன் 1 கணினியின் விற்பனை வெகுவாகக் குறைந்து ஆஸ்பார்ன் கணினி நிறுவனத்தின் வருவாய் தடைபட்டது. புதிய கணினிகளை உற்பத்தி செய்ய முடியாமலும் பழைய கணினிகள் விற்பனையாகாமல் தேங்கியதாலும் நிறுவனம் திவால் ஆனது.
மேற்கோள்கள்
பகுப்பு:எதிர்பாராத விளைவுகள்
டி. வி. குமுதினி
'''டி. வி. குமுதினி' (T. V. Kumuthini'', அக்டோபர் 13, 1916 - 2000) பழம்பெரும் தென்னிந்தியத் திரைப்பட நடிகை. 1939 இல் வெளியான மாத்ரு பூமி என்ற சரித்திரத் தமிழ்த் திரைப்படத்தில் கதாநாயகியாகத் திரையுலகிற்கு அறிமுகமானவர். நூற்றுக்கும் மேற்பட்ட படங்களில் பல வேடங்களில் நடித்தார்.
வாழ்க்கைக் குறிப்பு
குமுதினியின் இயற்பெயர் கல்யாணி காந்திமதி ஆகும். அப்பெயரிலேயே மாத்ருபூமி திரைப்படத்தில் 'குமுதினி' என்ற பாத்திரத்தில் நடித்துப் புகழ்பெற்றதால், குமுதினி என்ற பெயரிலேயே அவர் அறியப்பட்டார். அவரும் தனது பெயரை டி. வி. குமுதினி என மாற்றிக் கொண்டார். இவர் 1916 அக்டோபர் 13 இல் திருவனந்தபுரம் அருகே ஆத்தங்கல் என்ற ஊரில் பிறந்தார். ஒரேயொரு தமையன் அரிகர ஐயர். தந்தை வீரமணி ஐயர் குமுதினிக்கு நான்கு வயதானபோதே இறந்து விட்டார். சிறு வயதிலேயே கர்நாடக இசையை திருவனந்தபுரம் அனந்த பாகவதரிடமும், அய்யாச்சி பாகவதரிடமும் கற்றுக் கொண்டார். இவரது இசை அரங்கேற்றம் பத்மநாப சுவாமி கோயிலில் நிகழ்ந்தது. திருவாங்கூர் மன்னர் இவருக்குத் தங்கப் பதக்கம் அளித்துப் பாராட்டியிருக்கிறார். இவரது குடும்பம் பின்னர் மதுரைக்குக் குடி பெயர்ந்தது. குமுதினிக்கு 13-வது அகவையில் எஸ். வி. வெங்கடேசுவர ஐயர் என்பவருக்கு இரண்டாம் மனைவியாகத் திருமணம் நடந்தது.
பிற்காலத்தில் சென்னை, இராயப்பேட்டை நெடுஞ்சாலையில் ‘குமுதினி இல்லம்’ என்ற பெயருள்ள வீட்டில் வசித்து வந்தார்.
திரைப்படங்களில்
மதுரையின் வசித்தபோது நாகசாமி பாகவதருடன் இணைந்து சரளி முதல் வர்ணம் வரை இசை ஆரம்பப் பாடங்களை "ஹிஸ் மாஸ்டர்ஸ் வாய்ஸ்" இசைத்தட்டில் வெளிவந்தன. தொடர்ந்து குமுதினியின் சில தனிப்பாடல்களும் வெளிவந்தன. குமுதினியின் கச்சேரிகளையும் பாடல்களையும் கேட்டு ரசித்தவர்களில் ஒருவரான பாடகரும், நடிகருமான டி. ஆர். மகாலிங்கம், இவரைத் திரைப்படங்களில் நடிக்க வைத்ததில் முக்கிய பங்காற்றினார். பிரபல இயக்குநர் எச்.எம்.ரெட்டியும், ஏ.எல்.ஆர்.எம் நிறுவனமும் தாங்கள் உருவாக்க இருந்த மாத்ரு பூமி திரைப்படத்தின் கதாநாயகி வேடத்துக்கு கல்யாணியின் கணவரின் ஒப்புதல் பெற்று நடிப்பதற்கு ஒப்பந்தம் செய்தனர். நாராயணன் நாயர் என்பவர் கல்யாணிக்கு வாள் பயிற்சி, குதிரையேற்றம் அனைத்தையும் கற்றுத் தந்தார். இப்படம் அவருக்குப் பெரும் வெற்றியைத் தேடித் தந்தது. அன்றில் இருந்து கல்யாணி டி. வி. குமுதினி ஆனார். இப்படத்தில் "நமது ஜன்ம பூமி", "அன்னையின் காலில் விலங்குகளோ" ஆகிய இரண்டு பாடல்களை குமுதினி பாடினார்.
குமுதினியின் இரண்டாவது படம் அசோக் குமார் 1941-இல் வெளிவந்தது. தியாகராஜ பாகவதருடன் இணைந்து காஞ்சனமாலாவாக நடித்தார். இப்படமும் பெரும் வெற்றி பெற்று குமுதினிக்கு நல்ல பெயரை வாங்கிக் கொடுதது. ‘உள்ளங்கவருமென் பாவாய்…’, 'கிடையாது வாழ்விதிலே - சுகமே..' ஆகிய இரண்டு பாடல்களை பாகவதருடன் இணைந்து பாடினார்.
அடுத்து எம். ஜி. இராமச்சந்திரன் கதாநாயகனாகவும், குமுதினி கதாநாயகியாகவும் ‘சாயா’ என்ற படத்தில் நடிக்க 1941-இல் ஒப்பந்தம் செய்யப்பட்டனர். சில காட்சிகளும் படமாக்கப்பட்டன. எம்.ஜி.ஆர் இப்படத்தில் இருந்து நீக்கப்பட்டு பி. யு. சின்னப்பா குமுதினியுடன் நடிக்க ஒப்பந்தம் செய்யப்பட்டு படத் தயாரிப்பு முடிவடைந்தது. ஆனால் இப்படம் வெளிவரவில்லை.
‘ஔவையார்’ படத்தில் குழந்தை ஔவையை சீராட்டி வளர்க்கும் தாயாகவும், ‘வியட்நாம் வீடு’ படத்தில் பத்மினியின் தாயாராகவும் நடித்தார்.
வானொலிப் பாடகர்
குமுதினி ஆலந்தூர் சகோதரர்களில் ஒருவரான சுப்பு என்பவரிடம் மேலதிக கருநாடக இசைப் பயிற்சியைப் பெற்றுக் கொண்டார். அகில இந்திய வானொலியில் பல இசைக் கச்சேரிகளை நடத்திப் பல விருதுகளைப் பெற்றார்.
நாடகங்களில்
டி. எஸ். பாலையா, வி. எஸ். ராகவன், சச்சு இவர்களுடன் இணைந்து பல நாடகங்களில் நடித்துள்ளார். இவற்றில் ‘நீரோட்டம்’ என்ற நாடகம் குறிப்பிடத்தக்கது. 1940களிலிருந்து ஏராளமான வானொலி நாடகங்களிலும் நடித்து வந்தார்.
விருதுகள்
இவருக்கு தமிழக அரசு கலைமாமணி விருது வழங்கிக் கௌரவித்தது. இது தவிர கலைச்செல்வம், சங்கீத ஜோதி, வீர வனிதை போன்ற பட்டங்களும் கிடைத்தன. தென்னிந்திய நடிகர் சங்கத்தின் பணிக்குழு உறுப்பினராக இருந்தார்.
மறைவு
டி. வி. குமுதினி 2000 ஆம் ஆண்டில் தனது 84வது அகவையில் காலமானார்.
மேற்கோள்கள்
பகுப்பு:1916 பிறப்புகள் பகுப்பு:2000 இறப்புகள் பகுப்பு:தமிழ்த் திரைப்பட நடிகைகள் பகுப்பு:கலைமாமணி விருது பெற்றவர்கள் பகுப்பு:சென்னை நபர்கள் பகுப்பு:தமிழ் வானொலி நாடகக் கலைஞர்கள் பகுப்பு:இந்தியத் தமிழ் நாடக நடிகர்கள்
எஸ். பி. கே. ஆண்கள் மேல்நிலைப் பள்ளி
எஸ்.பி.கே.ஆண்கள் மேல்நிலைப்பள்ளி தமிழ் நாட்டுப்பாடசாலைகளில் ஒன்றாகும். இது 1889 ஆம் ஆண்டு நிறுவப்பட்டது. விருதுநகர் மாவட்டத்தில் அருப்புக்கோட்டையில் இது அமைந்துள்ளது. இம்மேல்நிலைப்பள்ளியின் பகுதிப் சுட்டிலக்கம் 626101 என்பதாகும். இது ஒரு ஆண்கள் பாடசாலை ஆகும். மேலும், இங்கு தமிழ் மற்றும் ஆங்கில மொழிகளில் கல்வி கற்பிக்கப்படுகின்றது.
பகுப்பு:விருதுநகர் மாவட்டத்திலுள்ள பள்ளிகள்
மாநிலங்களவை அவைத் தலைவர்
மாநிலங்களவை அவைத் தலைவர் (Leader of the House in Rajya Sabha)(சர்வதேச சமசுகிருத ரோமனாக்க அரிச்சுவடி: Rājya Sabhā ke Sadana Netā ) மாநிலங்களவையில் பெரும்பான்மைக் கட்சியின் தலைவர் மற்றும் நாடாளுமன்றத் தலைவர் மற்றும் பொதுவாக அமைச்சராகவோ அல்லது மற்றொரு நியமன அமைச்சராகவோ இருப்பார். சபையில் அரசாங்கக் கூட்டங்கள் மற்றும் அலுவல்களை ஒழுங்குபடுத்துவது சபைத் தலைவர் பொறுப்பு. இந்த அலுவலகம் அரசியலமைப்பில் குறிப்பிடப்படவில்லை மற்றும் மாநிலங்களவை விதிகளின் கீழ் வழங்கப்பட்டுள்ளது.
மாநிலங்களவை அவைத் தலைவர் பட்டியல்
பின்வரும் நபர்கள் மாநிலங்களவையின் அவைத் தலைவர் பதவியை வகித்துள்ளனர்:
அக்னி-6
விளக்கம்
அக்னி-6 ஆனது மிகவும் அடிப்படை நிலை வளர்ச்சியில் உள்ளாதாக கருதப்படும் இந்தியாவின் கண்டம் விட்டுக் கண்டம் பாயும் ஏவுகணையாகும். இதுவே அக்னி ஏவுகணை திட்டத்தில் மிகவும் சமீபத்திய மற்றும் மிகவும் மேம்பட்ட பதிப்பு ஆகும். இந்த ஏவுகணையை நீர்முழ்கிக் கப்பல்கள் மூலமாகவும், நிலத்திலிருந்தும் ஏவ இயலும். இந்த ஏவுகணை 6000–10000 km வரை தாக்கும் திறன் கொண்டது.
மாநிலங்களவை அவைத் தலைவர்
மாநிலங்களவை துணைத் தலைவர் பட்டியல்
19 சூலை 2021– 7 சூலை 2022
அக்னி-6
மேற்கோள்கள்
பகுப்பு:இந்திய ஏவுகணைகள்
மாநிலங்களவை அவைத் தலைவர்
மேற்கோள்கள்
பகுப்பு:இந்தி வார்த்தைகளைக் கொண்ட கட்டுரைகள் பகுப்பு:மாநிலங்களவை
அகமது கமால்
அகமது கமால் (Ahmed Kamal, பிறப்பு: சூன் 15 1977), வங்காளதேசத் துடுப்பாட்டக்காரர். இவர் ஓர்ஒருநாள் பன்னாட்டுத் துடுப்பாட்டப் போட்டி ,10 முதல்தர துடுப்பாட்டப் போட்டிகள் ஆகியவற்றில் கலந்து கொண்டுள்ளார். இவர் 1999 இல் வங்காளதேச அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப்படுத்தியுள்ளார்.
சான்றுகள்
பகுப்பு:வங்காளதேசத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
ஆல்பம் (திரைப்படம்)
ஆல்பம்  2002 இல் வெளிவந்த தமிழ்த் திரைப்படமாகும். ஆர்யன் ராஜேஷ் நடித்த இப்படத்தை வசந்தபாலன் இயக்கினார்.
மேற்கோள்கள்
பகுப்பு:2002 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
கொல்லன் அழிசி
இரும்புக் கருவிகள் செய்பவரையும், பொன்னணிகள் செய்பவரையும் கொல்லன் என்பர். அழிஞ்சி என்பது சுண்டைக்காய்ப் பருமன் கொண்ட வெண்ணிறமுள்ள ஒரு பழம்.
குறுந்தொகை 26
காதலனை நினைத்துக் காதலியின் உடலும் உள்ளமும் இளைத்துப் போயின. தன் மகளின் இந்த நிலையைக் கண்டு செவிலித்தாயும் பெற்ற நற்றாயும் கட்டுவிச்சியை அழைத்துத் தன் மகள் இளைத்ததற்குக் காரணம் கேட்கின்றனர். அப்போது தோழி முந்திக்கொண்டு நிகழ்ந்ததைக் கூறுகிறாள். அரும்பு இல்லாமல் எல்லாமே பூத்துக் கிடக்கும் வேங்கை மரக் கிளையில் இருக்கும் மயில் பூப் பறிக்கும் பெண்மகள் போலத் தோன்றும் நாடன் அவன். அவன் தகாதவன் போலத் தோன்றினாலும் எந்தத் தீயதையும் வாயால்கூடச் சொல்லமாட்டான்.
இப்படி நான் கூறுவதை நீங்கள் பொய் என்று நினைக்கலாம். அன்று கொக்கு என்னும் மாவிலையைத் தின்றுகொண்டிருந்த வரையாட்டுக் குட்டியின் தந்தை அவனை அறியும். மாம்பழத்தைத் தின்றுகொண்டிருந்த ஆண்குரங்கு கடுவனும் அறியும் - என்கிறாள் தோழி.
குறுந்தொகை 138
பகலில் குறியிடத்துக்கு வந்த தலைவன் தலைவியை அடையமுடியாமல் மீள்கிறான். பின்னும் வருகிறான். தோழி இரவில் வா என்று குறியிடம் சொல்கிறாள்.
ஊரே தூங்கிவிட்டாலும் நாங்கள் தூங்கமாட்டோம். எங்கள் வீட்டிலிருந்து ஏழு வீட்டுக்கு அப்பால் மயிலின் காலடி போன்று இலைகளைக் கொண்ட நொச்சி பூத்திருக்கிறது. அது ஆடும் ஓசை கேட்கிறதா என்று உற்றுக் கேட்டுக்கொண்டேயிருப்போம். (அங்கு வந்து நொச்சிச் செடியை ஆட்டு என்று குறியிடம் சொல்கிறாள் தோழி)
குறுந்தொகை 145
திருமணக் காலம் தள்ளிக் கொண்டே செல்கிறது. தலைவி தன் தோழியிடம் சொல்லி வருந்துகிறாள்.
குறுந்தொகை 240
தலைவன் பிரிவைத் தலைவி பொறுத்துக்கொள்ள மாட்டாள் என்று கவலைப்படும் தோழியிடம் தலைவி சொல்லும் செய்திகள் இவை.
பனியில் காய்க்கும் அவரைக் காய் கிளியின் வாய் போலக் காய்த்துக் கிடக்கும் பனிக்காலம் வந்துவிட்டது. காட்டுப் பூனையின் பல்வரிசை போல் முல்லைப்  பூக்கும் மாலை வேளையும் வந்துவிட்டது. இந்த வேளையில் அவரது மலையைப் பார்க்கிறேன். கடலில் செல்லும்போது மரக்கலம் (கப்பல்) மறைவது போல அவர் மலையும் என் கண்ணிலிருந்து மறைகிறது. - இதுதான் என் நிலை என்கிறாள் தலைவி.
பகுப்பு:சங்கப் புலவர்கள்
நீட்டுமை
நீட்டுமை (Ductility) எனும் இயற்பியற் பண்பு ஒரு பொருள் எந்த அளவுக்கு நீடித்த நிலையான வடிவமாற்றத்தைத் தக்க வைத்துக் கொள்கிறது என்பதைக் குறிக்கிறது. பொதுவாக இது உலோகங்களின் கம்பியாக நீட்ட வல்ல திறன் என்றும் சொல்லலாம்.
சறுக்குப் பெயர்ச்சித் தகைவு (shear stress) தரும் போது எந்த அளவு ஒரு பொருள் தாங்குகிறதோ அந்த அளவு அதன் நீட்டுமை அதிகம் ஆகும். தங்கம், செம்பு, அலுமினியம் ஆகியவை நல்ல நீட்டுமை உடையவை. தகடாகும் தன்மை என்பது ஒரு பொருளை உடைக்காமல் எந்த அளவு தட்டையாக வடிவமைக்க முடியும் என்பதாகும். உலோகங்கள் தகடாகும் தன்மை பெற்றவை. அலோகங்களோ தகடாகும் தன்மை அற்றவை. தங்கம், இரும்பு, அலுமினியம், காரீயம் போன்றவை தகடாகும் தன்மை உடையவற்றுக்கு உதாரணங்கள்.
பகுப்பு:உலோகவியல் பகுப்பு:இயற்பியல் கோட்பாடுகள்
மந்தர்தேவி கோயில்
மந்தர்தேவி கலுபாய் கோயில் (Mandhardevi Kalubai temple) என்பது இந்திய மாநிலமான மகாராட்டிராவின் சாத்தாரா மாவட்டத்திலுள்ள வய் என்ற ஊருக்கு அருகில் உள்ளது. கடல் மட்டத்திலிருந்து 4,650 அடி உயரத்தில் உள்ள ஒரு மலையில் அமைந்துள்ள இந்த கோயில்,  சாத்தாராவிலிருந்து சுமார் 20 கி.மீ. தொலைவில் அழகிய புரந்தர் கோட்டையை நோக்கி அமைந்துள்ளது. சன்னதியைச் சுற்றியுள்ள தோப்புக்கு அதிசய பண்புகளை பக்தர்கள் காரணம் கூறுகிறார்கள். இந்த கோயில் 400 ஆண்டுகளுக்கும் மேலானது என்றும் சத்ரபதி சிவாஜியின் மராட்டிய ஆட்சியின் போது கட்டப்பட்டதாகவும் உள்ளூர் கருத்துக்கள் உள்ளன; கட்டுமானத்தில் திட்டவட்டமான தேதி எதுவும் கிடைக்கவில்லை.
நிலத்தின் தலைப்பு மந்தேசுவர் மற்றும் காலேசுவரி தேவி பெயரில் உள்ளது. சுற்றுலாப் போக்குவரத்து குறைவாகவே உள்ளது. அருகிலுள்ள ஆரம்ப சுகாதார மையம் ஆறு கிலோமீட்டர் தொலைவில் உள்ளது மற்றும் ஒரு பெரிய மருத்துவமனை சாத்தாரா நகரில் உள்ளது.
கலுபாயின் சிலை இரண்டு வெள்ளி முகமூடிகள் மற்றும் பட்டு நுணுக்கங்களைக் கொண்டுள்ளது. இந்த முகமூடிகள் குராவ் குடும்ப உறுப்பினர்களால் ஊர்வலத்தில் கொண்டு செல்லப்படுகின்றன. இவர்கள் சன்னதியின் பரம்பரை பாதுகாவலர்களாகக் கருதப்படுகிறார்கள். இந்த குடும்ப உறுப்பினர்கள் சடங்குகளை நடத்துவதற்கு தங்களுக்கும் முறைகளை எடுத்துக்கொள்கிறார்கள்.
கலுபாய் ஜாத்ரா யாத்திரை
ஒவ்வொரு சனவரியிலும் பத்து நாள் வருடாந்திர கலுபாய் ஜாத்ரா யாத்திரை மேற்கொள்ளும் இந்துக்கள் மத்தியில் இந்த கோயில் பிரபலமானது. முக்கிய நிகழ்வு பௌர்ணமி நாளில் 24 மணிநேர நீடிக்கும் திருவிழாவில், பேய்களை அடக்கிய தெய்வங்களுக்கு உயிர் பலியும் தரப்படுகிறது. தெய்வத்திற்கு பூரண போளி (ஒரு இனிப்பு) மற்றும் தயிர் சாதம் பிரசாதமாக வழங்கப்படுகிறது. மத நிகழ்வு பொதுவாக 300,000 க்கும் மேற்பட்ட பக்தர்களை ஈர்க்கிறது. வருடாந்த கண்காட்சி காலேசுவரி தேவியின் நினைவாக, கலுபாய் என்று விசுவாசிகளால் அழைக்கப்படுகிறது.
300 க்கும் மேற்பட்ட பக்தர்கள் புனித யாத்திரையின் போது 2005 ல் ஏற்பட்ட நெரிசலில் இறந்தனர்.
குறிப்புகள்
பகுப்பு:மகாராட்டிர இந்துக் கோயில்கள் பகுப்பு:அம்மன் கோயில்கள்
விளிம்பு நிறந்தீட்டல்
கோட்டுருவியலில், விளிம்பு நிறந்தீட்டல் அல்லது விளிம்பு வண்ணமிடல் (Edge coloring) என்பது, கோட்டுரு ஒன்றின் அடுத்துள்ள விளிம்புகள் ஒரே நிறத்தைக் கொண்டிராதவாறு அக்கோட்டுருவின் விளிம்புகளுக்கு நிறந் தீட்டுதல் ஆகும். எடுத்துக்காட்டக அருகில் உள்ள படம் சிவப்பு, நீலம், பச்சை ஆகிய நிறங்களைக் கொண்டு விளிம்பு நிறந்தீட்டப்பட்ட கோட்டுரு ஒன்றைக் காட்டுகிறது. விளிம்பு நிறந்தீட்டல், கோட்டுரு நிறந்தீட்டலின் பல்வேறு வகைகளுள் ஒன்று. கணிதத்தின் ஒரு பிரிவு என்ற வகையில், தரப்பட்ட கோட்டுருவொன்றின் விளிம்பு நிறந்தீட்டலுக்குக் கூடிய அளவு k எண்ணிக்கையான நிறங்களைக் கொண்டு நிறந்தீட்ட முடியுமா அல்லது அதன் விளிம்பு நிறந்தீட்டலுக்குக் குறைந்த அளவு எத்தனை நிறங்கள் தேவை என்பது போன்ற கேள்விகளுக்கு விளிம்பு நிறந்தீட்டல் விடையளிக்க முயல்கிறது. ஒரு குறித்த கோட்டுருவுக்கு வெளிம்பு நிறந்தீட்டல் செய்யத் தேவையான மிகக் குறைந்த அளவு நிறங்களின் எண்ணிக்கை "நிறச் சுட்டெண்" (chromatic index) எனப்படுகின்றது. எடுத்துக்காட்டக அருகில் உள்ள கோட்டுரு மூன்று நிறங்களினால் விளிம்பு நிறந்தீட்டல் செய்யப்பட்டுள்ளது. இதற்குக் குறைந்த எண்ணிக்கையான நிறங்களைக் கொண்டு நிறந்தீட்ட முடியாது. எனவே இக் கோட்டுருவின் நிறச் சுட்டெண் மூன்று (3) ஆகிறது.
இவற்றையும் பார்க்கவும்
பகுப்பு:கோட்டுருவியல்
பட்டுக்கோட்டை ஊராட்சி ஒன்றியம்
பட்டுக்கோட்டை ஊராட்சி ஒன்றியம் தமிழ்நாட்டின் தஞ்சாவூர் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். பட்டுக்கோட்டை ஊராட்சி ஒன்றியம்  நாற்பத்து மூன்று ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் பட்டுக்கோட்டையில்  இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, பட்டுக்கோட்டை ஊராட்சி ஒன்றியத்தின் மொத்த மக்கள் தொகை 1,13,231  ஆகும். இதில் பட்டியல் இன மக்கள்  தொகை 16,708  ஆக உள்ளது. பட்டியல் பழங்குடி மக்களின் தொகை 94 ஆக உள்ளது.
ஊராட்சி மன்றங்கள்
பட்டுக்கோட்டை ஊராட்சி ஒன்றியத்தில் உள்ள நாற்பத்து மூன்று ஊராட்சி மன்றங்களின் விவரம்:
மேற்கோள்கள்
பகுப்பு:தஞ்சாவூர் மாவட்ட ஊராட்சி ஒன்றியங்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
நீக்ராய்டுகள்
நீக்ராய்டுகள் அல்லது கருப்பினத்தவர்கள், ஆப்பிரிக்கா கண்டத்தைப் பூர்வீகமாகக் கொண்டவர்கள். அடர் நிற கருப்புத் தோல், கருப்பு நிற சுருண்ட தலை முடி, தடித்த உதடு, வட்டமான கன்னம், அகலமான மற்றும் தட்டையான மூக்கு அமைப்பு மற்றும் மண்டையோடு நீள்குறுந்தலையாகவும், பின்பகுதி நீண்ட அமைப்பு கொண்ட கறுப்பின மக்கள் ஆவார். உலகின் நான்கு பெரிய இன மக்களில் இவர்களும் ஒருவர் ஆவார். கருப்பினத்தவர்கள் தற்போது நீக்ராய்டுகள்ஆப்பிரிக்கா, வட அமெரிக்கா, ஐரோப்பா மற்றும் ஆசியா கண்டங்களில் பரவி வாழ்கின்றனர்.
19-ஆம் நூற்றாண்டில் மரபியல் அடிப்படையில் அனைத்து மாந்தரும் ஒரே இனத்தவர் எனக்கண்டறிந்தனர். எனவே மனித இனத்தை வகைப்படுத்தி பார்க்கும் போக்கு தற்போது இல்லை.
கோட்பிரீட் லைப்னிட்ஸ்
கோட்பிரீடு இலைபுனிட்சு அல்லது கோட்பிரீடு வில்கெலம் இலைபுனிட்சு, (Gottfried Wilhelm Leibniz) (1646 - 1716) ஒரு இடாய்ச்சுலாந்திய மெய்யியலாளராவார். இவரின் பெயரை இலீபுநிட்சு என்றும் சொல்வார்கள் மெய்யியலின் வரலாற்றிலும் கணித வரலாற்றிலும் குறிப்பிடத்தக்க இடம் வகிக்கும் இவர் பல்துறை அறிவு கொண்டவர். இவர் பெரும்பாலும், இலத்தீன் மற்றும் பிரெஞ்சு மொழிகளிலேயே எழுதியுள்ளார்.
சட்டம், தத்துவம் ஆகியவற்றைக் கற்ற இலைபுனிட்சு, இடாய்ச்சுலாந்து நாட்டுப் பிரபுக்கள் இருவர் குடும்பங்களில் பல விதமான பணிகளையும் செய்யும் ஒருவராக இருந்தார். இக் குடும்பங்களில் ஒன்று இவர் பணி புரியும் காலத்திலேயே இங்கிலாந்தில் அரச குடும்பம் ஆகியது. அக் காலத்தில் இலைபுநிட்சு ஐரோப்பிய அரசியலிலும், அரசத் தந்திரத் துறையிலும், பெரும் பங்கு வகித்தார். அத்துடன், தத்துவவியலின் வரலாற்றிலும், கணித வரலாற்றிலும், இதே போன்ற பெரும் பங்கு இவருக்கு உண்டு. நியூட்டனுக்குப் வேறாக இவரும் நுண்கணிதத்தைக் (Calculus) கண்டு பிடித்தார். இதில் இவரது குறியீடுகளே இன்றுவரை பயன்பாட்டில் உள்ளன.
வாழ்க்கைக் குறிப்பு
இவர் 30 ஆண்டு கால யுத்தமுடிவில் சிட்ரிக் லெய்பினிஸ், கத்தரினா ஸ்மக்கிற்கும் 1647ல் 07 மாதம் முதல் நாள் பிறந்தார்
வெளி இணைப்புகள்
பகுப்பு:1646 பிறப்புகள் பகுப்பு:1716 இறப்புகள் பகுப்பு:செருமானியக் கணிதவியலாளர்கள் பகுப்பு:செருமானிய மெய்யியலாளர்கள் பகுப்பு:செருமானிய அறிவியலாளர்கள் பகுப்பு:செருமானிய எழுத்தாளர்கள் பகுப்பு:இலத்தீன் எழுத்தாளர்கள் பகுப்பு:செருமானியக் கண்டுபிடிப்பாளர்கள் பகுப்பு:செருமானிய இயற்பியலாளர்கள் பகுப்பு:அறிவாய்வியலாளர்கள் பகுப்பு:அறிவியலின் மெய்யியலாளர்கள் பகுப்பு:பகுத்தறிவாளர்கள் பகுப்பு:18 ஆம் நூற்றாண்டு மேற்குலக மெய்யியல் பகுப்பு:17 ஆம் நூற்றாண்டு மேற்குலக மெய்யியல்
இலிப்போ அமைடு
இலிப்போ அமைடு (Lipoamide) என்பது C8H15NOS2என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். 6,8-இருதயோ ஆக்டனாயிக் அமிலத்தின் முக்கியத்துவம் பெறாத ஒரு பெயரே இலிப்போ அமைடு என்பதாகும். இலிப்போயிக் அமிலத்தின் செயல்பாட்டு வடிவமே இலிப்போ அமைடு என்றும் அறியப்படுகிறது. அதாவது கார்பாக்சில் குழுவானது ஓர் அமைடு இணைப்புடன் அமீன் வழியாக புரதத்துடன் இணைக்கப்பட்டுள்ளது. பைருவேட்டை அசிட்டைல் இலிப்போ அமைடாக மாற்றுவதற்கு இலிப்போ அமைடின் உயிர்வேதியியல் பங்கு முக்கியமானதாகும்.
இலிப்போ அமைடு இயற்கையில் தோன்றுவதில்லை.
புற இணைப்புகள்
பகுப்பு:கரிம இருசல்பைடுகள் பகுப்பு:கார்பாக்சமைடுகள்
கோயில்ராமபுரம் ஊராட்சி
கோயில்ராமபுரம் ஊராட்சி (Koilramapuram Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1880 ஆகும். இவர்களில் பெண்கள் 932 பேரும் ஆண்கள் 948 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காளப்பன்பட்டி ஊராட்சி
காளப்பன்பட்டி ஊராட்சி (Kalappanpatti Gram Panchayat), தமிழ்நாட்டின் மதுரை மாவட்டத்தில் உள்ள சேடபட்டி ஊராட்சி ஒன்றியத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 821 ஆகும். இவர்களில் பெண்கள் 404 பேரும் ஆண்கள் 417 பேரும் உள்ளனர்.
திருமேற்றளிகை கைலாசநாதர் கோயில்
திருமேற்றளிகை கைலாசநாதர் கோயில் தஞ்சாவூர் மாவட்டம் பட்டீஸ்வரம் அருகே அமைந்துள்ளது. வைப்புத்தலமான இத்தலம் சுந்தரர் பாடியதாகும்.
காளப்பன்பட்டி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருமேற்றளிகை கைலாசநாதர் கோயில்
இறைவன்,இறைவி
கருவறையில் தாரா லிங்கமாக மூலவர் உள்ளார். இறைவன் கைலாசநாதர், இறைவி சபளநாயகி.
படத்தொகுப்பு
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
பெ. சீனிவாசன்
அரசியல்
தமிழக மாணவர்கள் இந்தி எதிர்ப்புச் சங்கம் என்ற அமைப்பு உருவாக்கப்பட்டது. அதன் உறுப்பினர்களாகத் தமிழகமெங்கிலும் உள்ள கல்லூரிகளின் மாணவர் சங்க தலைவர்கள் இருந்தனர். அவர்களில் பெ. சீனிவாசனும் இருந்தார். இந்தித் திணிப்பு எதிர்ப்புப் போராட்டம் 1965 இல்  பொதுவான காங்கிரசு எதிர்ப்பு இயக்கம்,  1967ஆம் ஆண்டு பொதுதேர்தலில் அதனைத் தோல்வியடையச் செய்யும் நோக்கத்தோடு மாறியது. 20 பிப்ரவரி 1966இல் சங்கத்தின் முதல் மாநில அளவிலான மாநாடு நடந்தது. அதில் பங்கேற்ற இராஜாஜி மாணவர்களைக் காங்கிரசின் தோல்விக்காக உழைக்குமாறு வேண்டுகோள் விடுத்தார். 1967 தேர்தலில் மாணவர் தலைவர் பெ. சீனிவாசன் காமராஜருக்கு எதிராக விருதுநகர் சட்டமன்றத் தொகுதியில் போட்டியிட்டார். தமிழகத்தின் அனைத்துப் பகுதிகளிலிருந்தும் மாணவர்கள் விருதுநகர் வந்து சீனிவாசனுக்காகப் பிரசாரம் செய்து பெரும் வெற்றியைத் தேடித் தந்தனர்.
குறிப்புகள்
பகுப்பு:தமிழக அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:2009 இறப்புகள்
நெகின் கபால்வாக்
நெகின் கபால்வாக் (Negin Khpalwak) என்பவர் ஆப்கானித்தான் நாட்டைச் சேர்ந்த ஓர் இசைக் கலைஞராவார். நெகின் 1997 ஆம் ஆண்டு ஆப்கானின் குனார் மாகாணத்தில் பிறந்தார். ஆப்கானின் தேசிய இசை நிறுவனத்தில் பயின்று சோரா என்ற இசைக் குழுவைத் தொடங்கி நடத்தினார். ஆப்கானித்தானில் அனைவரும் பெண்கள் என்ற சிறப்புடன் இந்த இசைக் குழு தொடங்கப்பட்டது. நெகின் இத்தகைய சிறப்பைப் பெற்ற முதல் பெண் இசைக்கலைஞராவார். 2017 ஆம் ஆண்டில் சுவிட்சர்லாந்து தாவோசு நகரில் நடந்த உலக பொருளாதார மன்றத்தில் நெகின் இந்த இசைக்குழுவின் இசை நிகழ்ச்சியை நடத்தினார்.
ஆரம்பகால வாழ்க்கை
ஆப்கானித்தானின் வடகிழக்கு மாகாணமான குனாரில் நெகின் கபால்வாக் பிறந்தார். இளம் பெண்ணாக இருந்தபோது நெகின் கபால்வாக் இசை மீது மிகுந்த ஆர்வம் காட்டினார். ஆனால் ஆப்கானித்தானில் தலிபான் ஆட்சியின் இருத்ததால் இசை வாசிப்பது முற்றிலும் தடைசெய்யப்பட்டு இருத்தது. பின்னர் தலிபான் ஆட்சி வீழ்ச்சியடைந்தபோதும் இந்த தடை தொடர்ந்தது. ஏனெனில் பல முசுலிம்கள் இசையை வாசிப்பதை விரும்பாத பழமைவாதிகளாக இருந்தனர். அதிலும் குறிப்பாக முசுலிம் பெண்கள் இசையை இசைப்பதை அவர்கள் முற்றிலும் விரும்பவில்லை.
நெகின் பாசுட்டூன் பழங்குடியினர் இனத்தைச் சேர்ந்த குடும்பத்தின் பெண்ணாக இருந்ததால் இவர் ஒருபோதும் தன் இசை ஆர்வத்தை குடும்பத்துடன் பகிர்ந்து கொள்ள இயலவில்லை. இசையுடன் ஆன இவரது பயணத்தின் முதல் முயற்சிகள் இரகசியமாகவே இருந்தன. பின்னர் ஒரு சந்தர்ப்பத்தில் நெகின் தன்னுடைய இசை ஆர்வத்தை தந்தையிடம் வெளிப்படுத்தினார். அவருடைய தந்தை குடும்பத்தில்  மற்ற உறுப்பினர்களைப் போல் இல்லாமால் இவருக்கு ஆதரவாக இருந்தார்.
தந்தையைத் தவிர குடும்பத்தில் உள்ள அனைவரும் நெகினுக்கு எதிராக இருந்தார்கள். ஒரு பாசுட்டுன் பழங்குடியினப் பெண் எப்படி இசையை இசைக்க முடியும்? அதிலும் குறிப்பாக பாசுட்டூன் பழங்குடியினரில்  ஒரு ஆணுக்குக் கூட இசையை வாசிக்கும் உரிமை இல்லை என்று அனைவரும் இவரைத் தடுத்தார்கள்.
நெகின் ஆப்கானித்தான் நாட்டின் காபூலில் அமைந்துள்ள குழந்தை கல்வி மற்றும் பராமரிப்பு அமைப்பான ஓர் அனாதை இல்லத்தில் சேர்க்கப்பட்டார். இந்த இல்லத்தில் நெகின் ஒன்பது வயது வரை மட்டும் தான் கல்வி பெற இயலும். பின்பு இவருடைய பதிமூன்றாவது வயதில், இசைக்கலைஞர் - அகமது நாசர் சர்மாசுட் என்பவரால் நிறுவப்பட்ட ஆப்கானித்தான் தேசிய இசை நிறுவனத்தில் இசை பயில நெகின் தேர்ந்தெடுக்கப்பட்டார். இந்த நிறுவனம் 2010 ஆம் ஆண்டு தொடங்கப்பட்டு அன்று முதல் 41 பெண்கள் உட்பட 141 மாணவர்களுடன் இயங்கி வருகிறது. இந்த மாணவர்களில் பாதி பேர் தெருக் குழந்தைகள் அல்லது அனாதைகள் ஆவார்.
தொழில்
2017 ஆம் ஆண்டு பிப்ரவரி மாதத்தில் சுவிட்சர்லாந்து மற்றும் செருமனியில் சுற்றுப்பயணம் மேற்கொள்வதற்கு முன்பாக நெகின் ஆப்கானித்தானுக்கு வெளியே சுவிட்சர்லாந்தின் தாவோசில் நடந்த உலகப் பொருளாதார மாநாட்டில் முதன் முறையாக  தன்னுடய இசை நிகழ்ச்சியை நடத்தினார். இசை நிகழ்ச்சியை நடத்த வெளியே செல்லும் போது இவரது குடும்ப உறுப்பினர்கள் மற்றும் இவருடைய சொந்த ஊரிலிருந்து மிரட்டல்கள் பல இவருக்கு வரும். இத்தகைய மன அழுத்தம் மற்றும் பயம் ஆகியவற்றை எதிர்கொண்டு சமாளித்து நெகின்  புதுமைப் பெண்ணாக வெற்றி பெற்று ஆப்கானின் முதல் பெண்  இசை நிகழ்ச்சி அமைப்பாளரானார். நியுயார்க் நகரைச் சேர்ந்த நியூசு டீப்ளி என்ற இணையதள செய்தி நிறுவனத்திற்கு அளித்த நேர்காணல் ஒன்றில் தான் வெளிநாடுகளில் இசையைப் படிக்க விரும்புவதாகவும், புதிய இசைக்குழுவை உருவாக்க ஆப்கானித்தானுக்குத் திரும்ப விரும்புவதாகவும்  பேட்டியளித்தார்.
மேற்கோள்கள்
பகுப்பு:1997 பிறப்புகள் பகுப்பு:வாழும் நபர்கள் பகுப்பு:ஆப்கானித்தான் நபர்கள்
நாராயணபுரம் ஊராட்சி, திருவள்ளூர்
நாராயணபுரம் ஊராட்சி (Narayanapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள ஆர் கே பேட்டை வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1728 ஆகும். இவர்களில் பெண்கள் 819 பேரும் ஆண்கள் 909 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குமாரவாடி ஊராட்சி (திருச்சிராப்பள்ளி)
குமாரவாடி ஊராட்சி, தமிழ்நாட்டின் திருச்சிராப்பள்ளி மாவட்டத்தில் உள்ள வையம்பட்டி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8133 ஆகும். இவர்களில் பெண்கள் 4015 பேரும் ஆண்கள் 4118 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
1611
1611 (MDCXI) ஒரு சனிக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதரண ஆண்டாகும்.
ஜஹாங்கீர் சா
ஜஹாங்கீர் சா (Jahangir Shah, பிறப்பு: சூலை 19 1949), வங்காளதேசத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஐந்து இல் கலந்து கொண்டுள்ளார். இவர் 1986/1990 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1949 பிறப்புகள் பகுப்பு:வாழும் நபர்கள்
சலாகுதீன் காதர் சௌத்ரி
சலாகுதீன் காதர் சௌத்திரி (Salahuddin Quader Chowdhury; সালাউদ্দিন কাদের চৌধুরী; மார்ச் 13, 1949 – நவம்பர் 22, 2015) வங்காளதேசத்தைச் சார்ந்த அரசியல்வாதி ஆவார். இவர் வங்காளதேச தேசியவாதக் கட்சியின் மூத்த பிரமுகர் ஆவார். சிட்டகொங் நாடாளுமன்றத்தில் இருந்து தேர்தெடுக்கப்பட்டார். 1971 வங்காளதேச விடுதலைப் போரின் போது போர்க் குற்றங்கள் இழைத்ததாக இவர் மீது குற்றம் சாட்டப்பட்டது. க் குற்றஞ்சாட்டப்பட்டது. 2013 செப்டம்பர் 30 இல் இவர் மீதான போர்க் குற்றங்களுக்கு மரண தண்டனை என பன்னாட்டு குற்றவியல் சிறப்பு நீதிமன்றம் தீர்ப்பளித்தது. இவரது மேன்முறையீட்டை உச்ச நீதிமன்றம் 2015 நவம்பர் 18 அன்று நிராகரித்தது. அதன் பின்னர் அவர் குடியரசுத் தலவரிடம் பொது மன்னிப்பு வேண்டி முறையிட்டார். அம்மேன்முறையீடும் நிராகரிக்கப்பட்ட நிலையில் இவரும், இவரது இன்னொரு சகாவான அலி முகம்மது முஜாகீது என்பவரும் 2015 நவம்பர் 22 அன்று காலையில் சிட்டகொங் நகரில் உள்ள சிறைச்சாலை ஒன்றில் தூக்கிலிடப்பட்டனர்.
இளமைக்காலம்
இவர் சிட்டகாங் பகுதியியை சார்ந்த அரசியல் குடும்பத்தைச் சார்ந்தவர். இவரது தந்தை பாஸ்லூல் காதர் செளத்ரி வங்கதேச விடுதலைக்கு முன் பாகிஸ்தான் தேசியக்கட்சியைச் சேர்ந்தவர். மேலும் இவர் வங்கதேச விடுதலையை எதிர்த்தவர். எனவே இவர் மீதும் போர் குற்றம் சுமத்தப்பட்டு விசாரணை நடைபெறும் போது சிறைச்சாலையில் மரணமடைந்தார்.
போர்க்குற்றங்கள்
மேலும் பல.
மேற்கோள்கள்
பகுப்பு:வங்காளதேச அரசியல்வாதிகள் பகுப்பு:1949 பிறப்புகள் பகுப்பு:2015 இறப்புகள்
பேசாத அன்னம்
பேசாத அன்னம் (Mute Swan, "Cygnus olor") என்பது அன்ன இன, அன்ன மற்றும் வாத்து குடும்பத்தைச் சேர்ந்த வாத்து உறுப்பு பறவையாகும். இது ஐரோப்பாவிலும், ஆசியாவிலும் அதிகம் காணப்பட்டும், தூர தென் ஆப்பிரிக்காவில் குளிர்காலத்திலும் காணப்படும். இது தென் அமெரிக்கா, ஆஸ்திரலேசியா, தென் ஆப்பிரிக்கா ஆகிய இடங்களிற்கு அறிமுகம் செய்யப்பட்ட ஓர் இனமாகும். 'பேசாத' என்ற பெயர் மற்ற அன்னங்களைவிட இது குறைவாக ஒலியெழுப்புவதால் ஏற்பட்டது. இதன் நீளம் 125 முதல் 170 சென்டிமீட்டர்கள் (49 முதல் 67 விரற்கடை) ஆகும். வளர்ந்த அன்னம் இறகு முழுவதும் வெண்மையாகவும் கருப்பு ஓரத்தையுடடைய செம்மஞ்சள் அலகுடன் காணப்படும்.
வெளியிணைப்புக்கள்
பகுப்பு:அன்னம் பகுப்பு:ஆசியப் பறவைகள் பகுப்பு:ஐரோப்பியப் பறவைகள்
மந்தர்தேவி கோயில் நெரிசல்
மந்தர்தேவி கோயில் நெரிசல் (Mandher Devi temple stampede) என்பது இந்திய மாநிலமான மகாராட்டிராவில் சாத்தாரா மாவட்டத்தில் வய் அருகே உள்ள மந்தர்தேவி கோயிலில் 2005 சனவரி 25 செவ்வாய்க்கிழமை ஏற்பட்ட ஒரு நெரிசலாகும். சாகம்பரி பூர்ணிமாவின் பௌர்ணமி நாளில் வருடாந்த யாத்திரை மேற்கொள்வதற்காக மந்தர்தேவி கோயிலில் 300,000 பேர் ஒன்றுகூடியதால் இந்த நெரிசல் ஏற்பட்டது. பக்தர்கள் இந்தக் கோயிலின் தெய்வத்திற்கு மிருக பலி அளிப்பதோடு நுழைவாயிலுக்கு அருகிலுள்ள மங்கிர்பாபா கோவிலில் தேங்காய்களை உடைத்து, கலுபாய் தேவியின் சிலையுடன் நடனமாடுவதும் அடங்கும்.
வெளி இணைப்புகள்
பகுப்பு:மகாராட்டிர வரலாறு (1947- தற்போதுவரை) பகுப்பு:2005 நிகழ்வுகள்
ஒய்யாரத்து சந்து மேனன்
ஒய்யாரத்து சந்து மேனன் (Oyyarathu Chandu Menon) (பிரபலமாக ஒ. சந்து மேனன் என்று அறியப்படுகிறார்) (1847-1899) மலையாளப் புதின எழுத்தாளராவார். 1889இல் மலையாளத்தில் வெளிடப்பட்ட வெளியிடப்பட்ட முதல் நீண்ட புதினமான "இந்தூலேகா"வை இவர் எழுதியுள்ளார்..
வாழ்க்கை
இன்றைய கோழிக்கோடு மாவட்டத்தில் நடுவண்ணூருக்கு அருகிலுள்ள ஒய்யாரத்து வீட்டில் 1847 சனவரி 9 ஆம் தேதி சந்து மேனன் பிறந்தார். இவர் குழந்தையாக இருந்தபோது இவரது குடும்பம் தலச்சேரிக்கு குடிபெயர்ந்தது.
சந்து மேனன், பக்கத்துவீட்டுக்காரரான கோரன் குருக்களிடமிருந்து தனது ஆரம்பப் பாடங்களைக் கற்றார். பண்டிதர் குஞ்சான்பூ நம்பியார் என்பவரிடமிருந்து சமசுகிருத கவிதை, நாடகம், இலக்கணம் ஆகியவற்றைக் கற்றுக்கொண்டார். அதே நேரத்தில், இவர் ஒரு உள்ளூர் பள்ளியிலிருந்தும் பின்னர் கே. குஞ்சன் மேனனிடமிருந்தும் ஆங்கிலப் பாடங்களையும் கற்றார். இவர், தலச்சேரியிலுள்ள பாசல் கிறித்தவ தொண்டு நிறுவன பார்சி உயர்நிலை பள்ளியில் உயர் கல்வியைக் கற்றார். 1857ஆம் ஆண்டில், 52 வயதான இவரது தந்தை நீரிழிவு நோயால் இறந்தார். 1864 ஆம் ஆண்டில் இவர் மெட்ரிகுலேசன் வகுப்பில் படிக்கும்போது இவரது தாயாரும் இறந்தார். இதனால் இவர் படிப்பைக் கைவிட வேண்டிய கட்டாயம் ஏற்பட்டது.
திருமணம்
சந்து மேனன் 1872 இல் இலட்சுமிகுட்டி அம்மா என்பவரை மணந்தார். தம்பதியருக்கு ஆறு குழந்தைகள் இருந்தன.
பணிகள்
சந்து மேனன் ஒரு சமூக சீர்திருத்தவாதியாகவும் இருந்தார். மருமக்கதாயம் குறித்து விசாரிக்கவும் மலபார் திருமணச் சட்டம் குறித்து அறிக்கை அளிக்கவும் அமைக்கப்பட்ட குழுவில் உறுப்பினராக இருந்தார். அந்த நேரத்தில் நாயர்களிடையே நிலவிய திருமணத்தைப் பற்றிய இவரது அவதானிப்புகள் வரலாற்று முக்கியத்துவம் வாய்ந்தவை. சிறந்த சேவைக்காக இவருக்கு 1898 இல் ராவ் பகதூர் என்ற பட்டம் வழங்கப்பட்டது. இவர், தலச்சேரியிலுள்ள தனது ஒய்யாரத்து வீட்டில் 7 செப்டம்பர் 1899 அன்று இதய அடைப்பு காரணமாக இறந்தார்
இலக்கிய வாழ்க்கை
இவர் தனது முதல் நீண்ட புதினமான இந்துலேகாவை எழுத தனது மனைவியால் ஈர்க்கப்பட்டார். அந்த நாட்களில் பிரபலமான ஆங்கில நூல்களைப் போல இந்தப் பணியை வடிவமைக்க முயன்றார். இந்த நூலில், ஒரு உயர் சாதி பெண்ணின் அன்பையும் வாழ்க்கையையும் அவளது விதியையும் சித்தரித்தார். நிலப்பிரபுத்துவம், பலதார மணம், சாதி ஒடுக்குமுறை ஆகிய தலைப்புகளை விவாதிக்க இந்த நூல் முயன்றது.
இவர், "சாரதா" என்ற இரண்டாவது நூலைத் தொடங்கினார், அதன் முதல் பகுதி 1892 இல் வெளியானது. இதை இரண்டு பகுதிகளாக வெளியிட முடிவு செய்தார். இருப்பினும், அதன் தொடர்ச்சியை இவரால் முடிக்க முடியவில்லை. அது ஒருபோதும் வெளிவரவேயில்லை.
வெளி இணைப்புகள்
பகுப்பு:1899 இறப்புகள் பகுப்பு:1847 பிறப்புகள் பகுப்பு:மலையாள எழுத்தாளர்கள்
ஆண்டிப்பட்டி அரசம்பட்டி
ஆண்டிப்பட்டி அரசம்பட்டி 2002 இல் வெளிவந்த தமிழ்த் திரைப்படமாகும். பாண்டியராஜன் நடித்த இப்படத்தை தனஞ்செயன் இயக்கினார்.
வெளி இணைப்புகள்
பகுப்பு:2002 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
தொரப்பு ஊராட்சி
தொரப்பு ஊராட்சி (Thorappu Gram Panchayat), தமிழ்நாட்டின் கடலூர் மாவட்டத்தில் உள்ள காட்டுமன்னார்கோயில் வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1482 ஆகும். இவர்களில் பெண்கள் 730 பேரும் ஆண்கள் 752 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜெர்மெயின் ஓனீல்
செருமெயின் ஓனீல் (ஆங்கிலம்:Jermaine O'Neal, பிறப்பு - அக்டோபர் 13, 1978) அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் டொராண்டோ ராப்டர்சு என்ற அணியில் விளையாடுகிறார். 1996ல் இவர் என். பி. ஏ. சேர்ந்த பொழுது இவர் என். பி. ஏ. வரலாற்றில் மிக இளந்தையான ஆட்டக்காரர் ஆவார்; அப்பொழுது இவரின் வயசு 18 வருடம், ஒரு மாதம் ஆகும்.
பகுப்பு:கூடைப்பந்து விளையாட்டு வீரர்கள் பகுப்பு:ஆபிரிக்க அமெரிக்க விளையாட்டு வீரர்கள் பகுப்பு:1978 பிறப்புகள் பகுப்பு:வாழும் நபர்கள் பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்